<template>
    <p>Food not bombs alebo Jedlo namiesto zbraní je medzinárodné hnutie, ktoré vzniklo v roku 1980 ako
        voľné zoskupenie
        ľudí protestujúcich formou rozdávania jedla proti jadrovej energii, účasti USA v Salvadorskej občianskej vojne
        či
        diskriminácii bezdomovcov. Dnes pozostáva z vyše 200 samostatných aktívnych skupín po celom svete. V rôznych
        mestách
        pravidelne rozdávame teplé vegánske alebo vegetariánske jedlo tým, ktorí ho potrebujú. V čase nekonečného
        konzumu,
        nadprodukcie, celosvetového napätia a obrovských výdajov na armádu varíme a rozdávame jedlo zdarma ľuďom v núdzi
        a
        upozorňujeme tak na príčiny a súvislosti negatívnych javov našej spoločnosti. Týmto tichým protestom bojujeme
        proti
        chudobe, ničeniu Zeme, vojenským konfliktom a za práva zvierat.</p>

    <p class="mt-4">Na Slovensku pôsobí Food not bombs od roku 1999. V Bratislave sa za ten čas s menšími
        prestávkami vystriedalo
        niekoľko skupín FNB. Tá posledná z nich pôsobí v Bratislave dodnes, rozdáva jedlo ľuďom v núdzi, organizuje
        filmové
        premietania, diskusie a mnohé ďalšie aktivity.</p>

    <p class="mt-4">Hlavné zásady FNB:</p>

    <ul class="list-disc">
        <li>
            Food not bombs je voľným zoskupením ľudí, teda nie je hierarchizovanou organizáciou. Každý jeden člen si je
            rovný.
        </li>

        <li>
            Varíme zásadne vegánske jedlá, pretože si ctíme práva zvierat.
        </li>

        <li>
            Jedlo varíme zo surovín získaných zdarma a následne ho zdarma rozdávame.
        </li>

        <li>
            Sme šetrní k prírode, preto všetok použitý materiál recyklujeme.
        </li>

        <li>
            Všetky naše aktivity sú dobrovoľné a každý člen si môže sám vybrať svoju náplň práce.
        </li>

        <li>
            Nestrpíme medzi nami intoleranciu, neznášanlivosť, rasizmus či homofóbiu.
        </li>
    </ul>
</template>
